શહેરમાં ચોમાસાની સિઝનનો માંડ છ ઇંચ વરસાદ જ પડ્યો છે. આ વરસાદ પણ છૂટોછવાયો નોંધાયો છે. તેમ છતાં આવા સામાન્ય વરસાદમાં પણ શહેરના રોડ ધોવાયા છે. રોડ ધોવાયાનાં મુખ્ય કારણો પૈકી ડામરની ચોરીનું છે. કેટલાક કોન્ટ્રાકટરો વધુ નાણાં કમાવાની લાલચમાં રોડનાં કામોમાં પૂરતો ડામર વાપરતા જ નથી. આના કારણે રોડની ઉપરની કાંકરી ઉખડીને માટી ફેલાઇ રહી છે. રોડ પરની કાંકરી, કપચી અને માટીથી વાહનો લપસી પડીને પ્રાણઘાતક અકસ્માત સર્જી શકે તેમ હોઇ નાગરિકોમાં તંત્ર વિરુદ્ધ ભારે રોષ ફાટી નીકળ્યો છે.